
Škoda Auto v prvom polroku 2026: Výborné hospodárske výsledky, rekordný počet elektromobilov a druhé miesto v Európe

› Rast pokračuje: Škoda Auto dodala zákazníkom 555 700 vozidiel po celom svete (medziročne +9,1 %) a obhájila pozíciu druhej najpredávanejšej značky v Európe
› Výborné hospodárske výsledky: Tržby vzrástli o 6,3 % na 16,0 mld. eur, prevádzkový zisk sa zvýšil o 6,3 % na 1,4 mld. eur, rentabilita tržieb zostáva na solídnej úrovni 8,5 % a čistý peňažný tok dosiahol 1,7 mld. eur (+14,3 %)
› Záujem o elektrifikované vozidlá rastie: Plne elektrické vozidlá dosiahli rekordných 108 200 kusov, teda o 48,3 % viac; dodávky plug-in hybridných vozidiel vzrástli na 24 100 (+11,8 %)
› Rozšírená ponuka elektromobilov: Nový crossover SUV Epiq a sedemmiestny vrcholný model Peaq zdvojnásobili ponuku elektromobilov značky Škoda
› Ďalšie posilnenie na globálnom trhu: Dodávky v Indii vzrástli o 7,4 % na 35 700 vozidiel

Bratislava, 24. júla 2026 – Škoda Auto v prvom polroku 2026 potvrdila svoju pevnú pozíciu na globálnom trhu: zákazníkom dodala 555 700 vozidiel, čo je medziročne o 9,1 % viac. Škoda zostáva druhou najpredávanejšou značkou v Európe (EÚ 27+4) a obhájila tak svoju pozíciu z prvého štvrťroka. Na základe rastúceho dopytu zákazníkov vzrástli celosvetové dodávky plne elektrických vozidiel Elroq a Enyaq o 48,3 % na 108 200 vozidiel. Vďaka tomu je značka Škoda celkovo štvrtou najpredávanejšou značkou elektromobilov v Európe. Dodávky plug-in hybridov sa zvýšili o 11,8 % na 24 100 vozidiel. Viac ako každý štvrtý zákazník značky Škoda v Európe si zvolil elektrifikované vozidlo. Nedávno uvedené elektromobily Epiq a Peaq zdvojnásobujú elektrické portfólio značky, ponúkajú ďalšiu príležitosť na rast a už teraz evidujú viac ako 30 000 objednávok. Škoda Auto zvýšila tržby na 16,0 mld. eur (+6,3 %) a prevádzkový zisk na 1,4 mld. eur (+6,3 %), rentabilita tržieb zostala na veľmi solídnej hodnote 8,5 % a čistý peňažný tok dosiahol 1,7 mld. eur (+14,3 %). Tieto úspechy sú výsledkom vysokého predaja, zodpovedného prístupu k nákladom a efektívneho využívania synergií v koncerne Volkswagen aj v skupine objemových značiek Brand Group Core.

Klaus Zellmer, predseda predstavenstva spoločnosti Škoda Auto, hovorí: „Naše výsledky za prvý polrok jasne dokazujú, že Škoda Auto zvláda všetko podstatné: dodávať produkty, ktoré zákazníkov oslovujú, a zabezpečiť udržateľný rast aj vysokú ziskovosť. Zvýšili sme trhový podiel v Európe, pokračovali sme v globálnom rozvoji a v náročnom prostredí sme ďalej zlepšili hospodárske výsledky. Tento úspech je založený na tom, že počúvame našich zákazníkov, ponúkame správne produkty v správnom čase a neustále zvyšujeme efektivitu podnikania prostredníctvom úsporného programu Next Level Efficiency+. Chcel by som poďakovať zákazníkom, zamestnancom, dodávateľom, predajným partnerom a Odborom KOVO za podporu značky. Za dosiahnutým úspechom je spoločné úsilie a za svoje výsledky vďačíme každému jednotlivcovi.“

Holger Peters, člen predstavenstva spoločnosti Škoda Auto pre financie, IT a právne záležitosti, uvádza: „Solídne hospodárske výsledky opäť zdôrazňujú finančnú odolnosť spoločnosti Škoda Auto. Podarilo sa nám výrazne zvýšiť prevádzkový zisk, a to vďaka rastúcim tržbám. Výborný čistý peňažný tok nám poskytuje flexibilitu pri financovaní našej pokračujúcej transformácie. Naďalej staviame na synergiách v rámci skupiny Brand Group Core s cieľom zvýšiť efektivitu vo vývoji a výrobe.“

Martin Jahn, člen predstavenstva spoločnosti Škoda Auto pre predaj a marketing, popisuje: „Dopyt po našich elektromobiloch neustále rastie naprieč trhmi. Vysoký záujem o vozidlá Epiq a Peaq potvrdzuje viac ako 30 000 doteraz prijatých objednávok na oba modely spolu, z čoho je zrejmá atraktivita našich nových prírastkov do ponuky. Záujem o elektromobily tiež prispel k medziročnému rastu dodávok vozidiel zákazníkom o 9,1 %. Vďaka skvelým výsledkom elektromobilov Elroq a Enyaq je Škoda štvrtou najpredávanejšou značkou plne elektrických vozidiel v Európe a zároveň druhou najpredávanejšou európskou značkou celkovo. Aj naďalej sa sústreďujeme na vynikajúcu zákaznícku skúsenosť a na kvalitu popredajných služieb, čo spolu s vysokým nasadením maloobchodnej siete zohráva dôležitú úlohu pri udržiavaní pozitívneho vývoja.“

Škoda rastie celosvetovo, v Európe je druhou najpredávanejšou značkou
Škoda Auto dodala od januára do júna zákazníkom po celom svete 555 700 vozidiel, medziročne o 9,1 % viac. V Európe (EÚ 27+4) Škoda obhájila pozíciu druhej najpredávanejšej značky, ktorú získala v prvom štvrťroku. Potvrdzujú to oficiálne údaje o registráciách organizácie ACEA[footnoteRef:1]: s výsledkom 457 663 registrovaných vozidiel značka podstatne prekonala celkový trh. [1:  Zdroj: www.acea.com] 

Dodávky v Nemecku dosiahli historické maximum 120 400 vozidiel, čo predstavuje medziročný nárast takmer o pätinu (+19,6 %), a Škoda sa tu stala druhou najpredávanejšou značkou. Nárast dodávok vykazujú aj ďalšie najväčšie trhy značky Škoda: Česká republika (48 900, +6,9 %), Spojené kráľovstvo (46 600, +6,6 %), India (35 700, +7,4 %) či Poľsko (34 500, +14,2 %). Výrazné posilnenie zaznamenala Škoda napríklad aj vo Francúzsku (+9,3 %), Taliansku (+10,7 %), Rakúsku (+16,6 %) a Španielsku (+9,5 %).

Trvalý záujem o vozidlá Elroq a Enyaq: Dodávky elektromobilov vzrástli takmer o polovicu
Dopyt po elektrifikovaných vozidlách v prvom polroku pokračoval a automobilka dodala zákazníkom po celom svete 132 300 elektrických (BEV) a plug-in hybridných (PHEV) vozidiel. Zásadný vplyv na úspech značky Škoda má modelový rad elektromobilov. Dodávky plne elektrických modelov Elroq a Enyaq dosiahli rekordných 108 200 vozidiel (+48,3 %). Záujem rastie aj o plug-in hybridy – ich dodávky sa zvýšili na 24 100 vozidiel (+11,8 %). V Európe (EÚ 27+4) tvorili elektrifikované modely (BEV a PHEV) 27,7 % celkových dodávok, takže viac ako každé štvrté vozidlo Škoda bolo možné nabíjať zo zásuvky.
Model Elroq je medzi elektromobilmi v Európe (EÚ 27+4) celkovo tretím najžiadanejším vozidlom tejto kategórie. Elroq je najpredávanejším elektromobilom v Nemecku,  Dánsku a na Slovensku, druhé miesto získal v Českej republike a na stupňoch víťazov sa umiestnil v Estónsku, Holandsku, Rakúsku či Švajčiarsku. Celosvetové dodávky modelu Elroq dosiahli 59 900 kusov a urobili z neho piate najpredávanejšie vozidlo značky Škoda.
Model Enyaq globálne oslovil 48 300 zákazníkov. V Európe je toto vozidlo štvrtým najžiadanejším elektromobilom a je jednotkou medzi elektromobilmi v Českej republike. Medzi tromi najpredávanejšími elektrickými vozidlami je v Estónsku, Rakúsku, na Slovensku (druhé miesto po modeli Elroq), v Spojenom kráľovstve aj vo Švajčiarsku. Vďaka tomu je značka Škoda celkovo štvrtou najpredávanejšou značkou elektromobilov v Európe.
Najpredávanejším modelom značky Škoda celkovo zostáva Octavia s 96 500 dodanými vozidlami (−1,0 %), nasledovaná modelmi Kodiaq (74 600; +15,2 %), Kamiq (65 400; +1,9 %) a Fabia (61 900; +2,5 %).

Škoda zdvojnásobila svoje elektrické portfólio uvedením modelov Epiq a Peaq
Škoda v prvom polroku ďalej posilnila svoju ponuku elektromobilov tak vo vstupnom segmente trhu ako aj na opačnej časti spektra. Pokračuje tak v urýchľovaní elektrifikácie v Európe a elektromobilitu sprístupňuje ešte širším skupinám zákazníkov. Po svetovej premiére modelu Epiq v máji spustila jeho sériovú výrobu v závode Volkswagen Navarra v španielskej Pamplone. Tento krok – spolu s presunom ďalšej časti výroby modelu Škoda Octavia Combi do závodu v Kvasinách – umožňuje automobilke zachovať si v hlavnom závode v Mladej Boleslavi vlastnú výrobnú kapacitu pre plne elektrický vrcholný model Peaq. Škoda Auto teraz ponúka celkovo 14 modelov.

Škoda Auto zaznamenala ďalší rast v Indii a severnej Afrike
Škoda Auto pokračovala v raste aj v Indii. Dodávky vzrástli o 7,4 % na 35 700 vozidiel a upevnili strategický význam Indie a jej pozíciu štvrtého najväčšieho odbytišťa značky. Škoda Auto zaznamenala rozvoj aj v severnej Afrike: v Maroku dodávky dosiahli 3 300 vozidiel (+7,8 %), v Egypte takisto 3 300 (+62,0 %) a v Tunisku 900 (+23,6 %).

Škoda Auto Group1) – Kľúčové hospodárske ukazovatele za prvý polrok 20262)
	 
	 
	január-jún 2026
	január-jún 2025
	Zmena

	Dodávky zákazníkom
	vozidiel
	555 700
	509 400
	+9,1 %

	Výroba3)
	vozidiel
	609 300
	572 900
	+6,4 %

	Odbyt4)
	vozidiel
	629 400
	582 000
	+8,2 %

	Tržby
	mil. eur
	16 015
	15 070
	+6,3 %

	Prevádzkový výsledok
	mil. eur
	1 366
	1 285
	+6,3 %

	Rentabilita tržieb
	%
	8,5
	8,5
	–

	Investície 
	mil. eur
	825
	783
	+5,4 %

	Čistý peňažný tok
	mil. eur
	1 660
	1 453
	+14,3 %



1) Škoda Auto Group zahŕňa spoločnosti Škoda Auto a.s., Škoda Auto Slovensko s.r.o., Škoda Auto Deutschland GmbH, Škoda Auto Volkswagen India Pvt. Ltd.
2) Percentuálne odchýlky sú vypočítané z nezaokrúhlených čísel.
3) 	Zahŕňa výrobu v skupine Škoda Auto Group bez výroby v partnerskom montážnom závode na Slovensku, ale vrátane ostatných koncernových značiek, ako sú Seat/Cupra, Volkswagen a Audi; výroba vozidiel bez čiastočných/kompletných zostáv.
4) 	Zahŕňa odbyt skupiny Škoda Auto Group predajným spoločnostiam vrátane ďalších koncernových značiek, ako sú Seat/Cupra, Volkswagen, Audi, Porsche, Bentley a Lamborghini.

Celosvetové dodávky vozidiel v prvom polroku 2026 vo vybraných predajných regiónoch
	Predajný region
	január-jún 2026
	január-jún 2025
	Zmena

	Západná Európa
	329 600
	293 200
	+12,4 %

	Nemecko (najväčší trh)
	120 400
	100 700
	+19,6 %

	Stredná Európa
	110 700
	101 500
	+9,0 %

	Česká republika
	48 900
	45 800
	+6,9 %

	Východná Európa 
	28 000
	25 100
	+11,4 %

	India
	35 700
	33 300
	+7,4 %

	Ostatné trhy
	51 000
	49 000
	+4,1 %

	Čína
	700
	7 300
	–

	Celkom na svete
	555 700
	509 400
	+9,1 %




Dodávky vozidiel Škoda zákazníkom v prvom polroku 2026 
(v kusoch, zaokrúhlene, po modeloch; zmena v % oproti rovnakému obdobiu roku 2025)

	Model
	január-jún 2026
	Zmena

	Škoda Octavia 
	96 500
	−1,0 %

	Škoda Kodiaq 
	74 600
	+15,2 %

	Škoda Kamiq 
	65 400
	+1,9 %

	Škoda Fabia 
	61 900
	+2,5 %

	Škoda Elroq
	59 900
	+74,8 %

	Škoda Karoq
	49 800
	−4,5 %

	Škoda Enyaq
	48 300
	+24,7 %

	Škoda Superb
	35 300
	−3,5 %

	Škoda Scala 
	27 100
	−0,4 %

	Škoda Kylaq
	22 300
	+10,9 %

	Škoda Kushaq
	7 800
	+13,7 %

	Škoda Slavia 
	6 800
	+0,2 %




Pre ďalšie informácie, prosím, kontaktujte:
Zuzana Kubíková, PR manager Škoda Auto Slovensko s.r.o.
M: +421 904 701 339
zuzana.kubikova2@skoda-auto.sk 

	Škoda Auto v prvom polroku 2026: Výborné hospodárske výsledky, rekordný počet elektromobilov a druhé miesto v Európe

Škoda Auto v prvom polroku 2026 potvrdila svoju pevnú pozíciu na globálnom trhu: zákazníkom dodala 555 700 vozidiel (+9,1 %). V Európe zostáva druhou najpredávanejšou značkou.














Download                  Zdroj: Škoda Auto





	[image: ]
	Škoda Auto v prvom polroku 2026: Výborné hospodárske výsledky, rekordný počet elektromobilov a druhé miesto v Európe

Súčasné logo automobilka používa od roku 2022.

Škoda Auto
› sa v novom desaťročí úspešne riadi stratégiou „Next Level Škoda Strategy“;
› sa usiluje o to, aby sa do konca dekády zaradila medzi tri najpredávanejšie značky v Európe tým, že zákazníkom ponúka to najlepšie z oboch svetov prostredníctvom radu atraktívnych modelov s plne elektrickými, hybridnými a spaľovacími pohonnými jednotkami;
› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;
› v súčasnosti zákazníkom ponúka 14 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Epiq, Peaq, Slavia, Kylaq a Kushaq;
› v roku 2025 dodala zákazníkom po celom svete viac ako 1 040 000 vozidiel;
› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov; 
› je súčasťou Brand Group CORE, organizačnej fúzie objemových značiek koncernu Volkswagen, ktorej cieľom je dosiahnutie spoločného rastu a významné zvýšenie celkovej efektivity všetkých piatich objemových značiek;
› samostatne vyvíja a vyrába komponenty ako batériové systémy pre platformu MEB, motory a prevodovky pre ďalšie značky koncernu Volkswagen;
› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom;
› celosvetovo zamestnáva viac než 40 000 ľudí a je aktívna na viac ako 100 trhoch.

